**Ministru kabineta noteikumu projekta** „**Grozījumi Ministru kabineta 2016. gada 19. aprīļa noteikumos Nr. 249**„**Darbības programmas** „**Izaugsme un nodarbinātība” 8.1.3. specifiskā atbalsta mērķa** „**Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Tiesību akta projekta mērķis ir nodrošināt Kultūras ministrijas pārziņā esošā finansējuma pārdali uz 8.1.3. specifiskā atbalsta mērķa otro atlases kārtu profesionālās izglītības kompetences centram „Liepājas Mūzikas, mākslas un dizaina vidusskola”, kā arī pirmās atlases kārtas ietvaros palielināt profesionālās izglītības kompetences centram „Liepājas Valsts tehnikums” maksimālā plānotā kopējā attiecināmā finansējuma nacionālā publiskā līdzfinansējuma daļu, un pārdalīt snieguma rezerves finansējumu, palielinot Rīgas Stila un modes tehnikumam noteikto maksimālo plānoto kopējo attiecināmo finansējumu.Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 19. aprīļa noteikumos Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumu projekts) sagatavots saskaņā ar: * Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 13. punktu;
* Ministru kabineta 2019. gada 11. oktobra sēdes protokollēmuma (prot. Nr.47 3.§) „Informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – protokollēmums Nr.47) 5.3. apakšpunktu, kas paredz Kultūras ministrijai novirzīt uz Izglītības un zinātnes ministrijas pārziņā esošā 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3. specifiskais atbalsts) otro projektu iesniegumu atlases kārtu 1 512 337 *euro* valsts budžeta virssaistību finansējumu no 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – 5.5.1. specifiskā atbalsta trešā atlases kārta), un 9.2. apakšpunktu, kas paredz Eiropas Savienības fondu atbildīgajām iestādēm iespējami īsā laikā sagatavot un noteiktā kārtībā iesniegt apstiprināšanai Ministru kabinetā attiecīgus grozījumus normatīvajos aktos, atbilstoši aktuālajam specifisko atbalsta mērķu vai pasākumu finanšu pārdaļu risinājumam.
* Izglītības un zinātnes ministrijas Profesionālās izglītības iestāžu attīstības un investīciju stratēģiju vērtēšanas un investīciju piesaistes pieteikumu vērtēšanas komisijas[[1]](#footnote-2) 2019. gada 13. jūnija sēdes lēmumu par 8.1.3. specifiskā atbalsta snieguma rezerves finansējuma novirzīšanu Rīgas Stila un modes tehnikumam.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2016. gada 19. aprīļa noteikumi Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi” (turpmāk – 8.1.3. specifiskā atbalsta noteikumi) nosaka Eiropas Reģionālās attīstības fonda (turpmāk – ERAF) projektu īstenošanas kārtību, tai skaitā 8.1.3. specifiskā atbalsta projekta iesniedzējiem un labuma guvējiem maksimālo plānoto kopējo attiecināmo finansējumu, kā arī nosacījumus snieguma rezerves piešķiršanai.1. Pamatojoties uz protokollēmuma Nr.47 5.3. un 9.2. apakšpunktā noteikto, kā arī saskaņā ar grozījumiem Ministru kabineta 2017. gada 24. oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi””[[2]](#footnote-3) (turpmāk – 5.5.1. specifiskā atbalsta noteikumi), noteikumu projekts paredz pārdalīt no 5.5.1. specifiskā atbalsta trešās projektu iesniegumu atlases kārtas finansējumu 1 779 220 *euro* apmērā (tai skaitā ERAF, jeb virssaistību finansējumu 1 512 337 *euro* apmērā) uz 8.1.3. specifiskā atbalsta projektu iesniegumu otro atlases kārtu profesionālās izglītības kompetences centram „Liepājas Mūzikas, mākslas un dizaina vidusskola” (turpmāk – Liepājas Mūzikas, mākslas un dizaina vidusskola) projekta Nr.8.1.3.0/17/I/002 „PIKC Liepājas Mūzikas, mākslas un dizaina vidusskolas profesionālās kultūrizglītības mācību vides modernizēšana” (turpmāk – projekts Nr. 8.1.3.0/17/I/002) īstenošanai. Pārdales mērķis ir nodrošināt Liepājas Mūzikas, mākslas un dizaina vidusskolas modernizāciju izglītības iestādes attīstības un investīciju stratēģijā 2015. – 2020. gadam un projektā Nr. 8.1.3.0/17/I/002 paredzētajā apmērā. Saskaņā ar Kultūras ministrijas sniegto informāciju papildu finansējuma piesaiste neietekmēs projekta Nr. 8.1.3.0/17/I/002 iznākuma rādītāja „Pakalpojumu sniegšanas veiktspēja atbalstītajā profesionālās izglītības infrastruktūrā” apmēru, kas noteikts ne tikai pamatojoties uz infrastruktūras modernizācijas nodrošināšanu ilgtermiņā, bet arī atbilstoši Liepājas Mūzikas, mākslas un dizaina vidusskolas attīstības un investīciju stratēģijā 2015. – 2020. gadam noteiktajam, ņemot vērā darba tirgus pieprasījuma prognozes un demogrāfisko rādītāju analīzi.
2. Noteikumu projekts paredz Rīgas Stila un modes tehnikumam novirzīt sākotnēji Cēsu Tehnoloģiju un Dizaina vidusskolas projekta Nr. 8.1.3.0/17/I/003 „Cēsu Tehnoloģiju un Dizaina vidusskolas modernizācija” (turpmāk – projekts Nr. 8.1.3.0/17/I/003) ietvaros plānoto snieguma rezervi 110 327 *euro* (tai skaitā ERAF finansējums 93 779 *euro* un nacionālais publiskais finansējums 16 549 *euro*) apmērā, ņemot vērā Rīgas Stila un modes tehnikuma ierobežoto finansējumu 8.1.3. specifiskā atbalsta ietvaros plānoto darbību īstenošanai un atbilstoši samazināt projekta Nr. 8.1.3.0/17/I/003 īstenošanai noteikto maksimālo plānoto kopējo attiecināmo finansējumu. Saskaņā ar Ministru kabineta 2019. gada 17. janvāra rīkojuma Nr. 27 (prot. Nr. 2 15. §) „Par Cēsu Tehnoloģiju un Dizaina vidusskolu” (turpmāk – MK rīkojums) 5. punktā noteikto, finansējums Vidzemes Tehnoloģiju un Dizaina tehnikumam projekta Nr. 8.1.3.0/17/I/003 ietvaros Cēsu novada pašvaldības uzņemto saistību finansēšanai 2019. un 2020. gadā atbilstoši normatīvajos aktos noteiktajai kārtībai nodrošināts no valsts budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem un sākotnēji plānotā snieguma rezerve tam nav nepieciešama.

Vienlaikus noteikumu projekts paredz no 8.1.3.specifiskā atbalsta kopējā attiecināmā finansējuma nacionālā publiskā finansējuma daļas izslēgts Cēsu pašvaldības finansējums 2195 *euro* apmērā. Plānotās snieguma rezerves pārdale neradīs būtiskas pārmaiņas projekta Nr. 8.1.3.0/17/I/003 īstenošanā kontekstā ar Ministru kabineta 2019.gada 17.janvāra rīkojumā Nr. 27 (prot. Nr. 2 15. §) „Par Cēsu Tehnoloģiju un Dizaina vidusskolu” noteikto, jo tā tiks turpināta pamatojoties uz jau noslēgto vienošanos ar Centrālo finanšu un līgumu aģentūru par projekta Nr. 8.1.3.0/17/I/003 īstenošanu, nodrošinot projekta mērķu un rezultātu sasniegšanu noslēgtās vienošanās ietvaros. 1. Noteikumu projekts paredz par 78 607 *euro* palielināt profesionālās izglītības kompetences centram „Liepājas Valsts tehnikums” (turpmāk – Liepājas Valsts tehnikums) 8.1.3. specifiskā atbalsta noteikumu 15.1.9. apakšpunktā noteiktā maksimālā plānotā kopējā attiecināmā finansējuma nacionālā publiskā līdzfinansējuma daļu, pamatojoties uz konstatējumu par apdrošināšanas gadījuma iestāšanos projekta Nr. 8.1.3.0/16/I/003 „Profesionālās izglītības kompetences centra „Liepājas Valsts tehnikums” modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu” ietvaros” (turpmāk - projekts Nr. 8.1.3.0/16/I/003) un lēmumu izmaksāt apdrošināšanas atlīdzību 78 607 *euro* apmērā. Grozījumu rezultātā projektam Nr. 8.1.3.0/16/I/003 maksimālais plānotais kopējais attiecināmais finansējums ir 1 952 520 *euro* (tai skaitā ERAF finansējums 1 592 826 *euro* un nacionālais publiskais līdzfinansējums 359 694 *euro*).

Saskaņā ar Finanšu ministrijas kā Eiropas Savienības struktūrfondu vadošās iestādes (turpmāk – vadošā iestāde) skaidrojumu par Eiropas Parlamenta un Padomes regulas (ES) Nr. 1303/2013 ( 2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk — regula Nr. 1303/2013) 65. panta 8. punkta piemērošanu, maksājumus, ko finansējuma saņēmējs saņem no līgumsodiem līguma starp finansējuma saņēmēju un trešo pusi vai trešajām pusēm pārkāpuma gadījumā neuzskata par ieņēmumiem projektā un neatskaita no projekta attiecināmajām izmaksām, jo maksājumam ir kompensācijas raksturs par finansējuma saņēmējam nodarītajiem zaudējumiem. Papildu finansējums tiks izmantots projekta Nr. 8.1.3.0/16/I/003 termiņa pagarinājuma par 12 mēnešiem rezultātā veiktās papildu būvprojekta ekspertīzes, praktisko apmācību korpusa atjaunošanas darbu papildu autoruzraudzības un būvuzraudzības izmaksām, kā arī projekta vadības papildu izmaksām par 12 mēnešiem. 1. Noteikumu projekts paredz precizēt 8.1.3. specifiskā atbalsta noteikumu 7. punktā 8.1.3. specifiskajam atbalstam plānoto kopējo attiecināmo finansējumu, tostarp sadalījumā pa projektu iesniegumu atlases kārtām. Saskaņā ar Ministru kabineta 2019. gada 17. janvāra rīkojuma Nr. 27 (prot. Nr. 2 15. §) „Par Cēsu Tehnoloģiju un Dizaina vidusskolu” 14.punktā noteikto, ka Priekuļu tehnikuma nosaukums no 2019. gada 1. augusta ir Vidzemes Tehnoloģiju un dizaina tehnikums, noteikumu projekts paredz precizēt specifiskā atbalsta noteikumu 15.1.8.apakšpunktā noteiktā finansējuma saņēmēja nosaukumu.
2. Noteikumu projektā paredzētās finansējuma pārdales rezultātā Centrālai finanšu un līgumu aģentūrai kā sadarbības iestādei pēc  profesionālās izglītības iestāžu – Liepājas Mūzikas, mākslas un dizaina vidusskola, Liepājas Valsts tehnikums, Vidzemes Tehnoloģiju un dizaina tehnikums – ierosinājuma būs jāveic grozījumi  noslēgtajās vienošanās par 8.1.3. specifiskā atbalsta projektu īstenošanu. Vienlaikus Centrālai finanšu un līgumu aģentūrai jāveic grozījumi 8.1.3. specifiskā atbalsta  projektu iesniegumu atlases nolikumā, atbilstoši palielinot Rīgas Stila un modes tehnikumam 8.1.3. specifiskā atbalsta ietvaros pieejamo maksimālo plānoto kopējo attiecināmo finansējumu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija kā Eiropas Savienības struktūrfondu atbildīgā iestāde. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības iestādes – Liepājas Mūzikas, mākslas un dizaina vidusskola, Liepājas Valsts tehnikums, Rīgas Stila un modes tehnikums, Vidzemes Tehnoloģiju un dizaina tehnikums – un Centrālā finanšu un līgumu aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina protokollēmuma Nr.47 5.3. un 9.2. apakšpunktā uzdotā izpildi.Vērtējot noteikumu projekta ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne Eiropas Savienības fondu vadībā iesaistītajām institūcijām. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2019. gada 17. decembra noteikumi Nr. 676 „Grozījumi Ministru kabineta 2017. gada 24. oktobra noteikumos Nr. 635 "[Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi](https://likumi.lv/ta/id/294524-darbibas-programmas-izaugsme-un-nodarbinatiba-prioritara-virziena-vides-aizsardzibas-un-resursu-izmantosanas-efektivitate-5-5-1...)"”. |
| 2. | Atbildīgā institūcija | Kultūras ministrija. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, 2019.gada 18. decembrī ievietojot informāciju par noteikumu projektu tīmekļvietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē.  |
| 2. | Sabiedrības līdzdalība projekta izstrādē |  Sabiedrības pārstāvju komentāri, iebildumi un priekšlikumi nav saņemti. |
| 3. | Sabiedrības līdzdalības rezultāti |  Sabiedrības pārstāvju komentāri, iebildumi un priekšlikumi nav saņemti. |
| 4. | Cita informācija | Nav. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija kā Eiropas Savienības struktūrfondu atbildīgā iestāde un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Projekta izpilde nodrošināma pieejamo cilvēkresursu ietvaros.  |
| 3. | Cita informācija | Nav. |
|  |  |  |  |

Izglītības un zinātnes ministre Ilga Šuplinska

Vīza:

valsts sekretāre Līga Lejiņa

Z. Iļķēna 67047793

zenta.ilkena@izm.gov.lv

1. Izveidota ar Izglītības un zinātnes ministrijas 2018.gada 4.oktobra rīkojumu Nr.1-2e/2018/290 „Par Profesionālās izglītības iestāžu attīstības un investīciju stratēģiju vērtēšanas un investīciju piesaistes pieteikumu vērtēšanas komisijas izveidi”. [↑](#footnote-ref-2)
2. Ministru kabineta 2019. gada 17. decembra noteikumi Nr. 676 „Grozījumi Ministru kabineta 2017. gada 24. oktobra noteikumos Nr. 635 "[Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi](https://likumi.lv/ta/id/294524-darbibas-programmas-izaugsme-un-nodarbinatiba-prioritara-virziena-vides-aizsardzibas-un-resursu-izmantosanas-efektivitate-5-5-1...)"”. [↑](#footnote-ref-3)